સુમનાએ કહ્યુંઃ આ રીતે પુત્રો જન્મે છે. આપણે પૂર્વજન્મમાં કોઈની થાપણ હરી લીધી નહિ હોય એથી કોઈ આપણે ત્યાં પોતાનું લેણું વસૂલ કરવા પુત્રરૂપે આવતો નથી. આપણે પૂર્વજન્મમાં કોઈની સાથે વેર નહિ કર્યું હોય કે આપણે કોઈને કંઈ દાન નહિ આપ્યું હોય. તેથી કોઈ પણ આપણા સંબંધી તરીકે આપણે ઘેર જન્મ લેતો નથી એમ સમજી તમે નિરર્થક ચિંતાનો ત્યાગ કરો.છતાં સોમશર્માએ પુત્રની ઇચ્છા દર્શાવી. એટલે સુમનાએ કહ્યું ઃ સારો પુત્ર કુળને તારે છે, પણ એવો પુત્ર પુણ્યથી જ મળે છે. માટે તમે પુણ્ય કરો.